Jūlija Banga

Jūlija Banga (1877—1954) bija latviešu aktrise un sufliere, aktrises Tijas Bangas māsa.

 Dzīvesgājums 
Dzimusi 1877. gada 23. maijā Rīgas Torņakalna apkaimes strādnieka Krišjāņa Bangas un viņa sievas Karlīnes, dzimušas Samts, ģimenē. Strādāja par šuvēju, pēc mācībām Roberta Jansona trupā 1902. gada rudenī kopā ar jaunāko māsu Tiju sāka darboties Rīgas Jaunajā latviešu teātrī, 1904. gadā Jūliju Bangu pieņēma darbā atturības biedrības "Auseklis" teātrī, taču teātris drīz nodega un 1906. gadā viņa sāka darboties jaundibinātajā Apollo teātrī, tad Torņakalna teātrī.

1909. gada 3. novembrī apprecējās ar aktieri Teodoru Amtmani, viņiem piedzima bērni Dagnija un Torolfs.womage.lv
Kopā ar vīru devās uz Liepājas latviešu teātri, kur sāka strādāt par aktrisi.
1911. gadā viņi atgriezās Rīgā, kur Teodors Amtmanis kļuva par Jaunā Rīgas teātra direktoru, bet Jūlija strādāja par aktrisi.

Pēc šķiršanās no Teodora Amtmaņa strādāja par šuvēju.
Mirusi 1954. gada 25. oktobrī, apglabāta Meža kapos.timenote.info

 Literatūra 
 Lilija Ērika. Tija Banga uz atmiņu takas. Karogs, 1972, Nr. 5, 173.-174. lpp

 Atsauces 

Kategorija:Latviešu teātra aktieri
Kategorija:Rīgā dzimušie